STRUKOVNA ŠKOLA SISAK

Ivana Fistrovića 1B, Sisak

KLASA: 011-03/23-01/01

URBROJ: 2176-55-01-23-4

Sisak, 01. veljače 2023.

Na temelju članka 65. Statuta Strukovne škole Sisak, a u vezi sa člankom 34. Zakona o fiskalnoj odgovornosti (Narodne novine, br. 11/18), ravnatelj Strukovne škole Sisak, dana 01. veljače 2023. godine, donosi

PROCEDURU STJECANJA, RASPOLAGANJA I UPRAVLJANJA NEKRETNINAMA

I.

Ovom procedurom propisuje se način i postupak stjecanja, raspolaganja i upravljanja nekretninama u vlasništvu škole.

II.

Stjecanje, raspolaganje i upravljanje nekretninama u vlasništvu Škole određuje se kako slijedi:

|  |  |  |  |  |
| --- | --- | --- | --- | --- |
| DIJAGRAM TIJEKA | OPIS AKTIVNOSTI | IZVRŠENJE | | POPRATNI DOKUMENTI |
| ODGOVORNOST | ROK |
| Pokretanje postupka | Zaprimanje zahtjeva zainteresirane osobe/stranke ili pokretanje postupka po službenoj dužnosti radi realizacije odluke/zaključka Školskog odbora | Osoba koja provodi postupak kupnje ili prodaje | U roku od 8 dana ocjenjuje se osnovanost zahtjeva | Odluka o stjecanju i raspolaganju nekretnina |
| Imenovanje povjerenstva | Imenuje se povjerenstvo za raspolaganje imovinom. | Ravnatelj | U roku 2 dana od donošenja odluke o pokretanju postupka | Odluka o imenovanju povjerenstva |
| Procjembeni elaborat | Pribavljanje podataka o tržišnoj vrijednosti nekretnine provodi se sukladno važećim propisima.  Tržišna vrijednost nekretnine utvrđuje se putem stalnih sudskih vještaka ili stalnih sudskih procjenitelja koji o istome izrađuju procjembeni elaborat | Osoba koja provodi postupak kupnje ili prodaje | U roku od 5 dana od dana pokretanja postupka | Procjembeni elaborat |
| Donošenje Odluke o kupnji/prodaji nekretnine | Donošenje Odluke o kupnji/prodaji nekretnine po tržišnoj cijeni koju donosi ravnatelj uz suglasnost Školskog odbora ili Školski odbor, ovisno o tome prelazi li utvrđena tržišna vrijednost ograničenje za raspolaganje imovinom iz Statuta | Ravnatelj/Školski odbor | U roku 15 dana od dana zaprimanja procjembenog elaborata | Procjembeni elaborat |
| Objava natječaja | Natječaj se objavljuje u dnevnom ili tjednom listu, na oglasnoj ploči i na službenim web stranicama | Tajnik škole | U roku od 3 dana od dana stupanja na snagu odluke o kupnji/prodaji | Natječaj za kupnju/prodaju |
| Zaprimanje ponuda | Ponude se zaprimaju u tajništvu škole. Na neotvorenu omotnicu stavlja se prijemni štambilj i upisuju se podaci u urudžbeni zapisnik. | Tajnik škole/Administrativni referent | Rok je određen u objavljenom natječaju | Ponude ponuditelja |
| Saziv povjerenstva | Osoba koja vodi postupak kupnje/prodaje obavještava predsjednika povjerenstva o potrebi sazivanja sjednice.  Povjerenstvo utvrđuje broj zaprimljenih ponuda, pravovremenost i pravovaljanost ponuda te utvrđuje najpovoljniju ponudu; izrađuje zapisnik o otvaranju ponuda te prijedlog odluke. | Osoba koja vodi postupak kupnje/prodaje | 3 dana nakon isteka roka za podnošenje ponuda | Ponude ponuditelja |
| Odluka o odabiru najpovoljnije ponude | Donošenje Odluke o odabiru najpovoljnije ponude na temelju prijedloga Povjerenstva | Ravnatelj/Školski odbor | U roku od 8-15 dana od dan podnošenja prijedloga Odluke ravnatelju ili Školskom odboru | Prijedlog, zapisnik povjerenstva, ponude ponuditelja |
| Žalba protiv Odluke o odabiru | Rješavanje po žalbi protiv odluke o odabiru, ako je žalba podnesena | Školski odbor | 8 dana od dana primitka Odluke |  |
| Zaključivanje ugovora s odabranim ponuditeljem | Po konačnosti odluke o odabiru zaključuje se ugovor sa odabranim ponuditeljem (kupoprodajni ugovor/ugovor o zamjeni nekretnina). U slučaju obročne otplate kupoprodajne cijene Ugovor mora sadržavati odredbu o uknjižbi založnog prava (hipoteke) za neisplaćeni dio kupoprodajne cijene, ugovorne kamate i za zatezne kamate za zakašnjenje u plaćanju | Ravnatelj | U roku od 8 dana od konačnosti Odluke | Ugovor o kupoprodaji/zamjeni nekretnina |
| Dostava ugovora | Ugovor se dostavlja računovodstvu, Zemljišnoknjižnom odijelu na općinskom sudu, Poreznoj upravi i Državnoj geodetskoj upravi | Tajnik škole | U roku od 15 dana od dana zaključivanja ugovora | Ugovor o kupoprodaji/zamjeni nekretnina |

III.

Ova procedura stupa na snagu danom donošenja, a objavit će se na web stranici škole.

Ravnatelj

…...………………………………….

Ivica Beloglavec, dipl. ing.